অনলাইন ডেক্স : গ্রুপ পর্বের প্রথম দুই ম্যাচে গোলশূন্য ড্র করে বেশ বিপাকেই পড়ে গিয়েছিল স্বাগতিক ব্রাজিল। প্রথমবারের মতো অলিম্পিকের স্বর্ণপদক জয়ের স্বপ্ন ধূলিসাৎ হয়ে যেতে বসেছিল শুরুতেই। তবে গ্রুপ পর্বের তৃতীয় ম্যাচে বাঁচা-মরার লড়াইয়ে দারুণভাবেই ঘুরে দাঁড়িয়েছে সেলেসাওরা। ডেনমার্ককে ৪-০ গোলে হারিয়ে নিশ্চিত করেছে কোয়ার্টার ফাইনাল। জোড়া গোল করে ব্রাজিলের মান বাঁচিয়েছেন ‘গাবিগোল’খ্যাত গ্যাব্রিয়েল বারবোসা। সদ্যই ম্যানচেস্টার সিটিতে যোগ দেওয়া গ্যাব্রিয়েল জেসাসও করেছেন একটি গোল।